2002/219/EY: Komission päätös, tehty 7 päivänä maaliskuuta 2002, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta erityisesti Botswanan osalta sekä eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun tai luonnonvaraisen riistan lihan ja kaninlihan tuonnissa kolmansista maista tehdyn päätöksen 2000/585/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 892)



Virallinen lehti nro L 072 , 14/03/2002 s. 0027 - 0034



Komission päätös, tehty 7 päivänä maaliskuuta 2002, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta erityisesti Botswanan osalta sekä eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun tai luonnonvaraisen riistan lihan ja kaninlihan tuonnissa kolmansista maista tehdyn päätöksen 2000/585/EY muuttamisesta (tiedoksiannettu numerolla K(2002) 892) (ETA:n kannalta merkityksellinen teksti) (2002/219/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14 artiklan 3 kohdan, ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(3), sellaisena kuin se on viimeksi muutettuna direktiivillä 97/79/EY(4), ja erityisesti sen 16 artiklan 3 kohdan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(5), sellaisena kuin se on viimeksi muutettuna päätöksellä 1999/724/EY(6), ja erityisesti sen 10 artiklan 3 kohdan, sekä katsoo seuraavaa: (1) Tuoreen lihan tuonnissa tietyistä Afrikan maista sovellettavista eläinten terveysvaatimuksista ja eläinlääkärintodistuksesta säädetään komission päätöksessä 1999/283/EY(7), sellaisena kuin se on viimeksi muutettuna komission päätöksellä 2001/736/EY(8). (2) Luonnonvaraisen ja tarhatun riistan lihan ja kaninlihan tuonnissa kolmansista maista sovellettavista eläinten terveyttä ja kansanterveyttä koskevista vaatimuksista ja eläinlääkärintodistuksesta säädetään komission päätöksessä 2000/585/EY(9), sellaisena kuin se on viimeksi muutettuna päätöksellä 2001/793/EY(10). (3) Botswanassa sijaitsevalla EY:n hyväksymällä vyöhykkeellä nro 7 ilmoitettiin suu- ja sorkkatautitapaus 7 päivänä helmikuuta 2002, ja Botswanan toimivaltainen eläinlääkintäviranomainen keskeytti viipymättä luuttomaksi leikatun tuoreen lihan viennin Euroopan yhteisöön koko maan alueelta. (4) Toimivaltainen eläinlääkintäviranomainen on toimittanut aluejakoa koskevat tiedot ja vakuudet tiettyjen Botswanan vyöhykkeiden (10, 11, 12, 13 ja 14) osalta, joista olisi näin ollen sallittava luuttomaksi leikatun tuoreen naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten lihan tuonti yhteisöön. (5) Päätös 1999/283/EY ja päätös 2000/585/EY on muutettava vastaavasti. Jäsenvaltiot sallivat kuitenkin sellaisista naudoista, lampaista ja vuohista sekä tarhatuista ja luonnonvaraisista sorkka- ja kavioeläimistä, jotka on teurastettu ennen 7 päivää helmikuuta 2002, saadun luuttomaksi leikatun tuoreen lihan erien tuonnin alueelleen vyöhykkeiltä, jotka olivat aiemmin EY:n hyväksymiä. (6) Tätä päätöstä on tarkasteltava uudelleen tautitilanteen kehityksen perusteella. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/283/EY liitteet I ja II tämän päätöksen liitteillä I ja II. 2 artikla Korvataan päätöksen 2000/585/EY liitteet I ja II tämän päätöksen liitteillä III ja IV. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 268, 14.9.1992, s. 35. (4) EYVL L 24, 30.1.1998, s. 31. (5) EYVL L 62, 15.3.1993, s. 49. (6) EYVL L 290, 12.11.1999, s. 32. (7) EYVL L 110, 28.4.1999, s. 16. (8) EYVL L 275, 18.10.2001, s. 32. (9) EYVL L 251, 6.10.2000, s. 1. (10) EYVL L 297, 15.11.2001, s. 12. LIITE I "LIITE I Eräiden Afrikan maiden alueiden kuvaus eläinten terveystodistuksia varten >TAULUKON PAIKKA>" LIITE II "LIITE II Vaadittavien eläinten terveystodistusten mallit >TAULUKON PAIKKA>" LIITE III "LIITE I Eräiden kolmansien maiden alueiden kuvaus eläinten terveystodistuksia varten >TAULUKON PAIKKA>" LIITE IV "LIITE II Luonnonvaraisen ja tarhatun riistan lihan ja kaninlihan todistusten antamiseksi vaadittavat eläinten terveystakeet >TAULUKON PAIKKA> Huom. y Yhteisöön voidaan tuoda ennen 7 päivää helmikuuta 2002 teurastetuista eläimistä tuotettua lihaa. x Yhteisöön voidaan tuoda 7 päivän maaliskuuta 2002 jälkeen teurastetuista eläimistä tuotettua lihaa."